Sharon Vonne Stone (Medville, 10 marso 1958, xe na atora produtora sinematografega e modeła statunitense. El 1992 el ze l'ano inte el cuało ła ze deventà famoza a liveło intarnasionałe. In cuel ano A ze venjùo fora el film , che el gaveva simentà połèmeghe a cauza dei só forti cotenjùdi eròteghi. Ła jera una de łe pì famoze atore de Hollywood cuando, a metà dei ani novanta, ła se gà retirà tenporaneamente da'l sìnema par vìver a San Francisco co el segondo marìo Phil Bronstein el fio adotivo Roan Joseph. cuando łe nose łe ze fałìe, ła Stone ła gera tornada a Los Angeles reprendendo cusì ła só cariera. Sharon Stone ła ze nasùa inte un paezin de ła Pennsylvania che el se cata intrà Pittburgh ed Erie. I só zenidori, Joe e Dorothy Stone, i gavea orìzene irlandeze - i rivava da Galway e i łaorava cofà mandopera inte na fàbrega de còła. Se dizeva che i zenidori i ghe insenjava i vałori de'l femenizmo e a 'sto propòzito ła ga afermà che: . Fin da cuando che ła zera un mucio zòvane ła Stone ła zera finca e anbisioza. Ła se definiva un " che parò se desferensiava co l'intełijensa che ła gà: dopo dieze mezi de vita ła zera za bona de caminar e de parlar, a sincue ani ła frecuentava ła segonda ełementar; a trèdeze ła ga espreso el só deziderio de vołer deventar ła nova Marylin Monroe. Pur amando de più el studio de'l zogo, co el só fasìno ad atirarse l'atension dei tozi, anca se łori i ła zudegava masa snob pa'l só senegiaménto da prima de ła clase. Par un mucio de tenpo ła Stone ła se retenjea bruta e no ła gaveva njancora respeto pa'l só corpo. Ałora un só barba el ghe ga dà 100$ conviséndoła a partesìpar a un concorso de bełesa, a'l cuało ła se gaveva iscrita soło parchè ła gaveva bezonjo de schei par pagar łe tanse scołàsteghe. No ła ga vinto ma un zùdeze el ghe ga consegià de iscrìvarse a'l concorso de Miss Pennsylvania, roba che invese drìoman no ła ga fato. Sucesivamente ła ga ciapà parte ad altri concorsi de bełesa vinsendołi tuti, tanto da desidarse de trasferìrse a New York par deventar na modeła. inte'l 1977 ła se ga trasferìa inte'l New Jersey e un puóco de tenpo drìo ła ga firmà un contrato co ła Ford Modeling Agency de New York. Dopo esarse łigà a ła Ford modeling agency, ła ze riusìa a sfrondàr inte'l canpo de ła moda e ła ze deventà una de łe indosadore pì famoze dei Stati Unii d'America. Drioman ła ze stà protagonista de łe publisità tełevizive de aziende Burger King e Maybelline, ma no ła jera tanto sodisfata de ła strada che ła só cariera ła zera drio ciapar. In sèvito ła se ga trasferìa in Europa e, osarvada da Woody Allen, ła ga avesto na picoła parte inte'l film de'l 1980, che el raprezenta el só exordio so el gran schermo. L'ano drio ła ze intrà inte'l cast de l'horror , che el ze stà un gran suceso a'l boteghìn. co ła se catava in Fransa ła ze stà osarvada da'l diretor sinematogràfego Claude Lelouch che el ghe ga dà na picoła parte inte ła comedia , indove ła ga resità 'rente James Caan par sołi do menuti e par 'sta razon cuà el só nome ofisialmente el jera aparìo inte i titołi de coa. inte'l 1983 ła ze stada sernìa da George Lucas e Steven Spielberg par ła parte femenina de , ma a ła fine ła ze stà spiumà fora Kate Capshaw, retenjùa pì versatiłe e pì adata a'l parsonazo da intarpretar. Dopo el film par ła tv , el só novo pasagio so el gran schermo el ze capità inte l'isteso ano co insieme a Ryan O'Neal, Shelley Long e na zòvane Drew Barrymore.